LARS ENARSON OPETTAA JERUSALEMISSA
JERUSALEMIN MUUREILLA
SIJAITSIKO TEMPPELI TEMPPELIVUORELLA?
Shalom! Tervetuloa seuraamaan Jerusalemin muureilla -ohjelmaa.
Tämän ohjelman aiheena on, missä temppelit sijaitsivat.
Näette taustalla Temppelivuoren.
Suurimmaksi osaksi ollaan sitä mieltä, että täällä sijaitsi -
Salomon rakentama ensimmäinen temppeli, -
sekä Jeesuksen aikainen temppeli.
Siitä ei ole epäilystäkään, missä nämä temppelit sijaitsivat.
Nyt on kuitenkin seikkailija nimeltään Robert Cornuke -
kirjoittanut kirjan, jossa hän väittää, etteivät temppelit -
sijainneet Temppelivuorella.
Ne sijaitsivat hänen mielestään etelämpänä, Daavidin kaupungissa.
Tästä puhumme tänään.
Tätä kirjaa levitetään suurina painoksina ympäri maailmaa.
Se on hyvin suosittu kirja kristittyjen parissa.
Kirjassa väitetään, että temppelit eivät sijainneet Temppelivuorella.
Käytän Raamattua todisteena, että Bob Cornuke on väärässä.
Jos olet lukenut kirjan, jonka nimi on The Temple, -
silloin tunnet aiheen taustan.
Hän väittää löytäneensä -
sekä Salomon että toisen temppelin paikan sijainnin.
Hänellä ei ole mitään arkeologista tietoa taustallaan.
Hän ei ole arkeologi vaan entinen poliisiupseeri Kaliforniasta, -
joka alkoi etsiä raamatullisia paikkoja.
Hänellä ei ole arkeologista tukea teorialleen.
Hän viittaa kahteen asiaan.
Ensiksi hän väittää, että hänen käsityksensä perustuu Raamattuun.
Katsomme sitä ensin ja osoitamme, että hän on väärässä.
Hän viittaa 2. Sam. 5. lukuun, jossa Daavid valtasi Jerusalemin.
Luemme 2. Sam. 5:6:sta: -
"Ja kuningas meni miehinensä Jerusalemiin jebusilaisia vastaan...
He sanoivat Daavidille näin: 'Tänne sinä et tule, vaan sokeat -
ja ontuvat karkoittavat sinut sanomalla: 'Ei tule Daavid tänne'."
Jae 7: "Mutta Daavid valloitti Siionin vuorilinnan, -
se on Daavidin kaupungin."
Tässä sana Siion mainitaan ensimmäisen kerran Raamatussa.
Daavid valloitti tuolloin, 3000 vuotta sitten, Jerusalemin, -
ja teki siitä Israelin pääkaupungin.
Cornuke sanoo ihan oikein, että temppeli liittyy aina Siioniin.
Se on myös tärkeää tuoda esille.
Nykyään sanotaan Siionin vuoreksi -
Siionin portin ulkopuolella olevaa vuorta, joka ei ole Raamatun Siion.
On oikein sanoa, että temppeli liittyy Siionin vuoreen.
Jakeessa 7 ei sanota, että Daavid valloitti Siionin vuoren -
vaan Siionin vuorilinnan.
Siionin vuorilinna on aivan muuta. Puhumme siitä vähän myöhemmin.
Temppeli liittyy Siioniin, ja siksi Bob Cornuke sanoo kirjassaan, -
että sen on täytynyt sijaita Daavidin kaupungissa, koska -
Daavidin kaupunki yhdistetään tässä Siioniin.
Luen yhden jakeen, joka kumoaa tämän teorian hyvin selvästi.
1. Kun. 8:ssa kerrotaan, -
kuinka Salomo vihkii temppelin.
Hän siirtää ensin pyhän liitonarkin rakentamaansa temppeliin.
Luemme 1. Kun. 8:1: -
"Sitten Salomo kokosi Israelin vanhimmat ja kaikki sukukuntien -
johtomiehet, israelilaisten perhekunta-päämiehet, -
kuningas Salomon luo Jerusalemiin, -
tuomaan Herran liitonarkkia Daavidin kaupungista, -
se on Siionista."
Liitonarkki haettiin Daavidin kaupungista, -
jota sanottiin Siioniksi.
Se haettiin sieltä ylös Moorian vuorelle.
Tämä jae kumoaa koko väitteen, jonka Bob Cornuke -
esittää koko teoriansa perustaksi.
Nimittäin, että temppeli linkitetään Siionin yhteyteen, -
ja Siion Daavidin kaupunkiin.
Temppeli rakennettiin Daavidin kaupungin pohjoispuolelle.
Tästä käy ilmi, että se on Daavidin kaupunkia ylempänä.
Arkki haettiin Daavidin kaupungista, sen aikaisesta Siionista, -
ja siirrettiin Moorian vuorelle.
Sen jälkeen Moorian vuorta alettiin kutsua Siionin vuoreksi.
Raamattu ei koskaan nimitä Daavidin kaupunkia Siionin vuoreksi.
Se oli aluksi Siionin vuorilinna ja Siion, kuten luimme Raamatusta.
Kun Temppeli rakennettiin Moorian vuorelle, se alettiin yhdistää -
sanoihin Siion ja Siionin vuori.
Myös Jerusalemia alettiin kutsua Siioniksi Siionin vuoren lisäksi.
Mielenkiintoista, mitä Psalmi 122 sanoo Jerusalemista.
Siinä tutussa raamatunjakeessa toivotetaan Jerusalemille rauhaa.
Näin sanotaan jakeessa 2: -
"Meidän jalkamme saivat astua sinun portteihisi, Jerusalem, -
sinä Jerusalem, hyvin rakennettu kaupunki, -
jossa talot ovat lähellä toistaan." (ruots. käänn.)
Tämä on hieman vapaamuotoinen käännös ruotsinkielelle.
Engl. käännös sanoo: "Jerusalem on yhteen rakennettu kaupunki."
Se on yhteen liitetty.
Salomo rakensi temppelin Temppelivuorelle -
Daavidin kaupungista pohjoiseen, -
Moorian vuorelle, josta tuli sitten Siionin vuori.
Moorian eli Siionin vuoren ja alkuperäisen Jerusalemin -
eli Daavidin kaupungin väliin jäi alue, joka piti täyttää.
Näin kaupunki liitettiin Siionin vuoreen eli Temppelivuoreen.
Siksi Psalmi 122 sanoo, että Jerusalem on yhteenrakennettu.
Kaupunki on rakennettu yhteen kahdesta osasta.
Nyt on kaivettu esiin muuria, jonka Salomo rakensi, alueella -
jota Raamattu kutsuu nimellä Ofel ja myös nimellä Millo.
Se on Daavidin kaupungin ja Siionin vuoren välistä aluetta.
Täällä rakennettiin muureja yhdistämään Siionin vuori -
alkuperäiseen Siionin vuorilinnaan, joka oli Daavidin kaupunki.
Siksi Psalmissa 122:3 sanotaankin, -
että Jerusalem on yhteenrakennettu.
Talot ovat tiiviisti kiinni toisissaan (ruots.).
Alkutekstissä sanotaan, että kaupunki on liitetty yhteen kahdesta osasta.
Yhteen liitetyt Moorian vuori ja Daavidin kaupunki -
muodostivat sitten Jerusalemin, alueen, jota sanotaan Siioniksi.
Siionin vuori tarkoittaa Herran pyhää vuorta -
ja Temppelivuorta, joka on Daavidin kaupungista pohjoiseen.
Arkki siirrettiin Daavidin kaupungista Siionin vuorelle, -
Moorian vuorelle. Sinne temppeli rakennettiin.
Bob Cornuken perustana on teoria, joka ei ole Raamatun mukainen.
Daavid valloitti Siionin vuorilinnan.
1. Kun. 8:sta näkyy selvästi, -
että kun temppeli rakennettiin, arkki siirrettiin Daavidin kaupungista, -
alkuperäisestä Siionista, vuorelle, -
joka on kaupungista pohjoiseen.
Toinen Cornuken peruste on vanha rabbiininen väite, -
jota hän käyttää Jeesuksen eskatologista puhetta vastaan.
Se löytyy Matt. 4:stä, Mark. 13:sta, ja Luuk. 21:stä.
Niissä Hän sanoo, ettei paikalle ole jäävä kiveä kiven päälle.
Luemme asiayhteyden Matt. 24:stä. Silloin ymmärrämme, että -
Bob Cornuke ja rabbit siteeraavat sitä hyvin huolimattomasti.
Matteus 24:1-2: -
"Ja Jeesus lähti ulos pyhäköstä ja meni pois; ja hänen opetuslapsensa -
tulivat hänen tykönsä näyttämään hänelle pyhäkön rakennuksia."
"Niin hän vastasi ja sanoi heille: 'Ettekö näe näitä kaikkia?
Totisesti minä sanon teille: tähän ei ole jäävä kiveä kiven päälle, -
maahan jaottamatta."
Luemme myös rinnakkaistekstin Mark. 13:1-2:sta: -
"Ja kun hän meni ulos pyhäköstä, -
sanoi eräs hänen opetuslapsistaan: 'Opettaja, katso, millaiset -
kivet ja millaiset rakennukset!' Jeesus vastasi hänelle: 'Sinä näet-
nämä suuret rakennukset. Niistä ei ole jäävä kiveä kiven päälle -
maahan jaottamatta."
Jeesus profetoi rakennuksista, ei muurista, jonka Herodes -
rakensi temppelin ympärille. Siitä tuli temppelialueen raja.
Täällä voi nähdä Herodeksen ajan kiviä, jotka ovat -
temppelimuurin alinta kerrosta.
Alkuperäiset kivet ovat tallella useina kerroksina.
Sitten sanotaan, että Jeesus oli väärässä, tähän jäi kiviä, mutta -
se ei koskekaan muureja, vaan rakennuksia, joista Raamattu puhuu.
Rakennukset purettiin perustuksia myöten. Ei jäänyt mitään jäljelle.
Siksi arkeologien keskuudessa oli tiettyjä perusteluja, missä -
temppeli sijaitsi Temppelivuorella.
Arkeologit ovat yhtä mieltä siitä, että temppeli oli Temppelivuorella.
Temppelin tarkasta sijainnista siellä ollaan kuitenkin eri mieltä, -
koska kaikki kauniit rakennukset hajotettiin kokonaan.
Tässä vielä eräs virhe, jonka Bob Cornuke tekee, kun hän -
väittää, että Daavidin kaupunki purettiin, mutta Temppelivuoren -
kivet ovat paikallaan vielä tänään.
Siksi hän väittää, etteivät temppelit sijainneet Temppelivuorella.
Jeesuksen sanoja siteerataan väärin. Cornuke väittää,-
että Temppelivuorella onkin ollut roomalainen Antonian linnake.
Sieltä roomalaisten sotilas- legioona vartioi Jerusalemia.
Hän sanoo, että Temppelivuori olisi alusta asti ollut Antonian linnake.
Otan yhden esimerkin, joka purkaa täysin tuon teorian.
Kun mennään Temppelivuoren eteläosan kaivauksille, -
jota kutsutaan Davidson Centeriksi, -
siellä voi nähdä rikkoutuneen kiven, -
josta voi silti selvästi nähdä, mihin se kuului.
Se kivi oli temppelin lounaiskulman huipusta.
Juuri sitä aluetta Cornuke väittää Antonian linnakkeeksi.
Kivessä lukee selvästi hepreaksi: pasuunansoittajain paikalle.
Se on vapaasti käännetty, -
mutta siinä on selvä hepreankielinen teksti.
Se romuttaa Cornuken teorian.
Roomalaisten kivessä ei olisi koskaan ollut tekstiä hepreaksi, -
korkeimmalla muurin huipulla. Se ei olisi käynyt päinsä.
Sillä paikalla papit seisoivat, ja puhalsivat pasuunoihin, -
ja ilmoittivat sapatin- ja juhla-aikojen alkaneen.
Temppelin huipulle oli rakennettu ikään kuin muuri.
Siellä papit seisoivat ja puhalsivat pasuunoihinsa.
Pelkästään tämä arkeologinen todiste romuttaa Cornuken teorian,-
että nykyisellä Temppelivuorella oli roomalainen Antonian linna.
Se on yksi monista arkeologisista todistusaineistosta, joka -
romuttaa Bob Cornuken väärän käsityksen.
Bob Cornuke käytti myös Josefuksen kirjoitusta tukemaan teoriaansa -
temppelinpaikasta väärällä tavalla.
Josefus näki alueen omin silmin ja pystyi kuvailemaan sen ulkonäön.
Tässä voidaan sanoa vanhan sanonnan mukaan, -
ettei metsää voi nähdä puilta.
Cornuke lainaa jotain Josefukselta ja tulkitsee niitä -
teoriansa tueksi.
Mutta jos suljemme pois yksityiskohdat ja tarkastelemme -
suuremmasta näkökulmasta käsin, -
näemme, että Josefus vahvistaa nykyisen temppelinpaikan.
Hän kuvailee, kuinka Herodes laajensi -
alkuperäistä temppelinpaikkaa, joka edelsi Herodeksen aikaa.
Sitä laajennettiin pohjoiseen, länteen ja etelään.
Ei itään, Kidronin laaksoon päin, koska siellä on jyrkänne.
Itäosa on jäljellä ensimmäisen temppelin ajoilta.
Tästä näemme arkeologisesti, että nykyinen temppelinpaikka -
on oikea, ja kuinka se laajenee pohjoiseen, länteen ja etelään, -
aivan kuten Josefus kuvailee.
Hänen kuvauksensa pitää yhtä nykyisen Temppelivuoren kanssa.
On myös kuvaus Mishnassa. Juutalainen Mishna on osa Talmudia.
Siellä, osassa Middot, on hyvin tarkat mitat -
alkuperäisestä Salomonin ajan temppelin alueesta.
Se oli tarkalleen neliön muotoinen.
Mitat kertovat tarkkaan Salomon ajan temppelin paikan koon.
Sitä Herodes laajensi myöhemmin.
Nelikulmainen temppelinpaikka on suurempi kuin mikään alue -
Daavidin kaupungissa.
On mahdotonta, että nuo mitat voisivat sopia -
jonnekin Daavidin kaupungissa.
Josefus kertoo Herodeksen kaksinkertaistaneen temppelialueen.
On mahdotonta, että Cornuken esittämä temppelinpaikka, -
jota Josefus kuvaa, olisi ollut Daavidin kaupungissa.
Cornuke on seikkailija, joka esittää teorioita, jotka -
hän on ottanut muilta, ja saanut kuuluisuutta kirjansa avulla.
Miksi tämä kirja on niin suosittu?
Ainakin kahdesta syystä.
Ensimmäiseksi tämä tarkoittaa sitä, että, jos Cornuke on oikeassa, -
temppeli voidaan rakentaa paikalle, joka ei ole niin kiistanalainen.
Juutalaiset hallitsevat Daavidin kaupunkia, eivät Temppelivuorta.
Cornuken mukaan temppelin voi rakentaa Daavidin kaupunkiin.
Tämä kiinnostaa niitä, jotka uskovat, että temppeli voitaisiin rakentaa -
ennen Jeesuksen paluuta.
Ei tarvitse aloittaa kolmatta maailmansotaa -
eikä tuhota Kalliomoskeijaa.
Tästä ovat kiinnostuneet myös Raamatun profetioiden opettajat.
Cornuken teoria on suosittu myös siksi, -
että juutalaiset saavat nenälleen.
Cornuke tietää, että juutalaiset eivät koskaan rakentaisi temppeliä -
Daavidin kaupunkiin. He ovat säilyttäneet perinteen -
tuhansien vuosien ajan ja tietävät tarkkaan, missä temppelit sijaitsivat.
Nyt Bob Cornuke väittää, etteivät juutalaiset tiedä tätä asiaa.
Sama henki oli Konstantinuksella, -
joka selitti, että juutalaiset hylkäsivät Messiaansa ja ovat -
pimentyneitä ymmärrykseltään.
Näillä perusteilla Konstantinus muutti raamatullisen kalenterin -
roomalaiseksi kirkkoa varten.
Tämä antijuutalaisuus asuu hyvin syvällä monissa kristityissä.
Temppelivuori ei ole kiinnostanut kristittyjä kovin paljon.
Sitä on halveksittu ja on ajateltu, että Jeesus tuo tilalle muuta, -
kun hän tulee takaisin, ja temppelin voi unohtaa.
Juutalaiset ovat tienneet satojen vuosien ajan temppelien sijainnin.
Cornuken mukaan juutalaiset ovat väärässä, mutta he eivät ole.
Teoria temppelistä, jota Cornuke esittää kirjassaan, on väärä, -
eikä pidä paikkansa arkeologisen tutkimuksen, -
eikä Raamatun Sanan kanssa.
Hän sanoo arkeologien olevan väärässä ja nojaa Raamattuun.
Raamattu osoittaa kuitenkin selvästi Cornuken olevan väärässä.
Arkki siirrettiin Daavidin kaupungista, joten -
temppeli ei koskaan ollut siellä.
Carnuken teoria ei pidä yhtä myöskään Josefuksen kanssa, -
jonka mukaan temppelialue oli suuri.
Se ei olisi mahtunut Daavidin kaupunkiin.
Muistakaamme tämä, kun rukoilemme Jerusalemin puolesta.
Jumalalle Siion on kaikkein pyhin paikka maailmassa.
Se on Jumalan valtaistuimen paikka.
Täällä Jeesus hallitsee Messiaana koko maailmaa, kun hän palaa.
Olemme kutsutut rukoilemaan ennalleen asettamista, -
joka edeltää Messiaan paluuta.
Hänen kansansa on toivotettava Hänet tervetulleeksi -
Herran huoneesta, eli sieltä, missä temppelit sijaitsivat.
Koko profeetallinen sana on keskittynyt Siioniin sekä -
Jerusalemin ja Jumalan valtakunnan tulevaisuuteen.
Kaikki liittyy Siionin vuoreen, jossa temppelit sijaitsivat.
Bob Cornuken tuoman hämmennyksen myötä -
on vaikea rukoilla Jumalan tahdon toteutumista, -
maan päällä niin kuin taivaassa, jos ei ole oikeaa tietoa.
Toivon, että tämä ohjelma auttaa sinua kumoamaan, -
Bob Cornuken kirjan aiheuttaman sekaannuksen.
Juutalaiset eivät ota kirjaa todesta. Hank Richmond, -
Jerusalemin Temppeli-instituutin johtaja, ei anna arvoa kirjalle.
Hänen mielestään kirja on ala-arvoinen.
Meidän ei myöskään tulisi uskoa tähän kirjaan, -
mutta valitettavasti monet tekevät niin. Cornuke on suosittu julistaja, -
jota haastatellaan TV-ohjelmissa ympäri maailman.
Meidän täytyy palata Sanaan ja lukea sitä tarkemmin kuin Cornuke.
Kiitos, että olit mukana! Jumala sinua siunatkoon, että vakaasti -
pysyt Sanan profetioissa. Shalom Jerusalemista!
JERUSALEMSMURAR.SE Info@thewatchman.se
Suomennos: Anneli Olin